18. 6. 94 De Europæiske Fællesskabers Tidende Nr. L 152/39 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 31. maj 1994 om informationsforanstaltninger, der skal iværksættes af medlemsstaterne i forbindelse med interventioner fra strukturfondene og det finansielle instrument til udvikling af fiskeriet (FIUF) (94/342/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 4253/88 af 19. december 1988 om gennemførelsesbestemmelser til forordning (EØF) nr. 2052/88 for så vidt angår samord- ningen af de forskellige strukturfondes interventioner indbyrdes såvel som med interventionerne fra Den Euro- pæiske Investeringsbank og de øvrige eksisterende finan- sielle instrumenter ()), ændret ved forordning (EØF) nr. 2082/93 (?), særlig artikel 32, stk. 2, og ] ud fra følgende betragtninger : Ifølge artikel 32, stk. 2, første afsnit, i forordning (EØF) nr. 4253/88 skal det organ, der er ansvarligt for gennem- førelsen af en aktion, der modtager finansiel støtte fra Fællesskabet, drage omsorg for, at denne aktion offentlig- gøres på passende vis, således at de potentielle støttemod- tagere og erhvervsorganisationerne gøres opmærksom på de muligheder, aktionen frembyder, og således at offent- ligheden gøres opmærksom på Fællesskabets rolle i forbindelse med aktionen ; ifølge samme artikels stk. 2, andet afsnit, konsulterer medlemsstaterne Kommissionen og underretter den om de initiativer, der tages i ovennævnte henseender ; —————— (') EFT nr. L 374 af 31. 12. 1988, s. 1. () EFT nr. L 193 af 31. 7. 1993, s. 20. ifølge samme artikels stk. 2, tredje afsnit, vedtager Kommissionen detaljerede bestemmelser om information og offentlighed vedrørende fondenes og FIUF's interven- tioner ; de i artikel 27 til 29 i forordning (EØF) nr. 4253/88 omhandlede udvalg er blevet informeret af Kommissio- nen om de påtænkte foranstaltninger — VEDTAGET FØLGENDE BESLUTNING : Artikel 1 Der fastlægges detaljerede bestemmelser om information og offentlighed vedrørende strukturfondenes og FIUF's interventioner i bilaget. Artikel 2 Denne beslutning er rettet til medlemsstaterne. Udfærdiget i Bruxelles, den 31. maj 1994. På Kommissionens vegne Bruce MILLAN Medlem af Kommissionen